Elgiganten åbner fuld Sonos-oplevelse på Strøget

På lørdag den 4. november kan man på Strøget i København få en helt ny lytteoplevelse. Her slår Elgiganten nemlig dørene op for et særligt indret rum, hvor man vil kunne få den teknisk mest avancerede Sonos-oplevelse med komplet overblik over, hvordan man kan sammensætte sit individuelle Sonos-system.

Det vil bl.a. være muligt for at teste en fuld Dolby Atmos hjemmebiograf, at udforske ’spatial audio’, sammenligne produkter og afprøve forskellige stereo-løsninger.

– Sonos har i mange år været et anerkendt brand i Danmark, og derfor giver det god mening for os at invitere dem indenfor i en af vores mest besøgte lokationer, siger Martin Røpke, som er Sales Specialist Consumer Electronics hos Elgiganten.

– Sonos formår at ramme alle kunders behov – lige fra ønsket om én højttaler til køkkenet og helt op til den helt store multirumsløsning til hele hjemmet. Begge dele kan opleves i denne nye Shop in Shop i vores butik på Strøget, siger Martin Røpke.

Elgigantens shop-in-shop er den første i en række lokationer, hvor forbrugerne kan lytte til samtlige produkter i Sonos’ lydsystem.

Elgiganten åbner fuld Sonos-oplevelse på Strøget